Source: http://docplayer.fi/1884482-Sisalto-1-otsikko-sivu.html
Timestamp: 2017-08-23 04:48:20+00:00
Document Index: 24285386

Matched Legal Cases: ['KKO ', 'KKO ', 'KKO ', 'KKO ', 'kko ', 'kko ', 'kko ']

SISÄLTÖ 1 OTSIKKO SIVU - PDF
SISÄLTÖ 1 OTSIKKO SIVU
Download "SISÄLTÖ 1 OTSIKKO SIVU"
1 MAAPORAN KÄYTTÖOHJE
2 SISÄLTÖ 1 OTSIKKO SIVU JOHDANTO 2 TURVALLISUUSOHJEET 3 MAAPORAN OSAT 4 MAAPORAN KIINNITYSOSAT 5 MAAPORAN KIINNITYSOSIEN ASENTAMINEN 6 1-TAPPISEN KIINNITYSOSAN ASENTAMINEN 6 2-TAPPISEN KIINNITYSOSAN ASENTAMINEN 7 2-TAPPISEN KANNAKKEELLISEN KIINNITYSOSAN ASENTAMINEN 8 NOSTURIKIINNITYSOSAN ASENTAMINEN 9 LIUKUOHJATUN KUORMAAJAN KIINNITYSOSAN ASENTAMINEN 10 HYDRAULIIKKALETKUJEN LIITTÄMINEN 11 PORAN KIINNITTÄMINEN PORAYKSIKKÖÖN 12 VAROTOIMENPITEET ENNEN PORAUSTA 13 PORAAMINEN MAAPORALLA 14 LIIKKUMINEN MAAPORAN KANSSA 15 MAAPORAN HUOLTO JA VOITELU 16 AUGER TORQUE LTD:N TUOTETAKUU 18
3 JOHDANTO 2 Auger Torque Europe Ltd kiittää sinua uuden laitteen hankinnasta. Tämä käyttöopas on laadittu, jotta pystyt käyttämään laitetta tehokkaasti ja turvallisesti. Varoitukset ja huomautukset Tätä merkkiä käytetään korostamaan tärkeitä ohjeita. Tämän merkin kohdalla annetaan käyttöohjeita, jotta sinä tai avustava työntekijä ette joudu vaaraan tai vahinkoon. Lue nämä merkintään liittyvät ohjeet huolellisesti. HUOMAA: Tätä käyttöopasta tulee käyttää yhdessä laitteen mukana tulleen laitevalmistajan käyttöohjeen kanssa. Käyttöohjeet ovat osa laitteistoa, säilytä ne huolella, jotta voit helposti tarkistaa turvalliset menettelytavat laitetta käytettäessä. Jos kadotat käyttöohjeet, tilaa uusi kopio valmistajalta tai maahantuojalta. Auger Torque Europe Ltd:n valmistamat maapora-laitteet on suunniteltu käytettäväksi peruskoneissa, joihin Auger Torque Ltd toimittaa sopivat kiinnityskorvakkeet, porat, porajatkot ja poran kulutusosat. Kun nämä osat on asennettu oikein ja huollettu asianmukaisesti, saat porattua maahan reikiä luotettavalla ja turvallisella tavalla. Auger Torgue Ltd pyrkii jatkuvasti kehittämään ja lisäämään tuotevalikoimaansa ja varaa oikeuden muuttaa ennalta ilmoittamatta laitteidensa yksityiskohtia. Yritys ei ota vastuuta julkaisemiensa dokumenttien virheettömyydestä. Varaosia tilatessasi ilmoita aina poralaitteen sarjanumero, joka löytyy laitteen tuotekilvestä ja alkuperäisestä käyttöohjeesta. TURVALLISUUS ENSIN ÄLÄ KOSKAAN VAARANNA TURVALLISUUTTA, VOIT AIHEUTTAA VAKAVAN VAMMAUTUMISEN TAI KUOLEMAN. Kaikkien laitteen käyttäjien tulee lukea ja ymmärtää kaikki turvallisuuteen, käyttöön ja huoltoon liittyvät ohjeet ennen kuin he käyttävät maaporaa. Jos olet epävarma annetuista ohjeista tai toimintatavoista, ota yhteyttä Auger Torque Ltd:iin tai maahantuojaan ennen, kuin yrität käyttää maaporaa.
4 TURVALLISUUSOHJEET 3 Älä koskaan käytä tai asenna maaporaa, jos et täysin ymmärrä maaporan tai peruskoneen käyttöohjeita. Älä koskaan käytä maaporaa, jos et ole fyysisesti ja henkisesti kunnossa. Älä koskaan käytä maaporaa huumaavien tai päihdyttävien aineiden vaikutuksen alaisena. Näiden aineiden vaikutus voi heikentää arviointi- ja työkykyä. Tutki työskentelyalue aina ennen työn aloittamista. Poraaminen maahan voi johtaa sähkökaapeleiden tai kaasuputkien vaurioitumiseen, sähköiskuun tai kaasuräjähdykseen. Varmista aina ennen huoltotoimenpiteitä, että peruskone on tukevalla alustalla ja moottori sammutettuna. Älä koskaan käytä maaporaa, jossa on loppuunkuluneita, vahingoittuneita tai puuttuvia osia. Käytä vain alkuperäisiä varaosia. Älä koskaan päästä ulkopuolisia henkilöitä tai eläimiä lähemmäksi kuin 6 metriä työkohteesta. Älä anna alaikäisten käyttää maaporaa. Kipinöinti voi aiheuttaa poltto- tai voiteluaineiden syttymisen. Suojaa itsesi ja ympäristöäsi. Hydrauliöljy, poltto- ja voiteluaineet ja pakokaasut ovat haitallisia. Älä käytä löysiä vaatteita tai koruja, sido pitkät hiukset. Pyörivään poraan kietoutuminen voi olla kohtalokasta. Käytä aina suojakäsineitä - poran osat voivat olla teräviä, käytä suojakäsineitä, jotka suojaavat myös öljyiltä. Käytä turvajalkineita, poran osat ovat painavia ja teräviä. Käytä aina poratessa pään- ja silmien suojaimia. Käytä kuulosuojaimia peruskoneen ohjeiden mukaisesti.
5 MAAPORAN OSAT 4
6 MAAPORAN KIINNITYSOSAT 5 Älä koskaan työskentele yksin, kun asennat tai irroitat maaporaa peruskoneeseen. Maaporan osat voivat olla painavia. Asenna ensin kiinnitysosat peruskoneeseen, katso vaihtoehdot kuvasta 2.
7 MAAPORAN KIINNITYSOSIEN ASENTAMINEN 6 TURVALLISUUS ENSIN Maaporan asentaminen ja irrottaminen on tehtävä 2:n asentajan yhteistyönä. Tarkista aina ennen asennustyötä, että: - peruskone on hyvässä käyttökunnossa ja - pysäytetty tasaiseen maastoon, - pysäköintijarru on päällä, moottori sammutettuna ja hydrauliikka on paineeton. Varmista, että kiinnitysosat sopivat peruskoneeseen. Puhdista osat ennen asennusta. Jos kiinnitysosat ovat ovat painavia, käytä sopivia nostovälineitä. Voitele kiinnitysosat asennuksen jälkeen. 1-TAPPISEN KIINNITYSOSAN ASENTAMINEN Aseta pyöritysyksikkö maahan vaakasuoraan poran kiinnitysakseli peruskoneeseen päin. Pyöritysyksikön ja kiinnitysosan tappikiinnitys on toteutettu 2:lla tavalla, tappi lukitaan joko nylon-varmisteisella mutterilla (kuva 4) tai ruuveilla (kuva 5). Kiristä kuvissa esitettyihin momentteihin. Tarkista asennuksen jälkeen, että porausyksikkö keinuu vapaasti.
8 MAAPORAN KIINNITYSOSIEN ASENTAMINEN 7 2-TAPPISEN KIINNITYSOSAN ASENTAMINEN Aseta pyöritysyksikko maahan vaakasuoraan poran kiinnitysakseli peruskoneeseen päin. Pyöritysyksikön ja kiinnitysosan tappikiinnitys on toteutettu 2:lla tavalla, tappi lukitaan joko nylon-varmisteisella mutterilla (kuva 7), tai ruuveilla (kuva 8). Peruskoneeseen kiinnitysosan tappi lukitaan joko rengassokalla (kuva 7), tai ruuveilla (kuva 8). Kiristä kuvissa esitettyihin momentteihin. Tarkista asennuksen jälkeen, että porausyksikkö keinuu vapaasti.
9 MAAPORAN KIINNITYSOSIEN ASENTAMINEN 8 2-TAPPISEN KANNAKKEELLISEN KIINNITYSOSAN ASENTAMINEN Aseta pyöritysyksikko maahan vaakasuoraan poran kiinnitysakseli peruskoneeseen päin. Pyöritysyksikön ja kiinnitysosan tappikiinnitys on toteutettu 2:lla tavalla, tappi lukitaan joko nylon-varmisteisella mutterilla (kuva 10), tai ruuveilla (kuva 11). Peruskoneeseen kiinnitysosan tappi lukitaan joko rengassokalla (kuva 10), tai ruuveilla (kuva 11). Kiristä kuvissa esitettyihin momentteihin. Tarkista asennuksen jälkeen, että porausyksikkö keinuu vapaasti.
10 MAAPORAN KIINNITYSOSIEN ASENTAMINEN 9 NOSTURIKIINNITYSOSAN ASENTAMINEN Nostureihin maapora kiinnitetään nelikulmaisella sovitteella, joka asennetaan nosturin koukun korvakkeiden väliin. Aseta pyöritysyksikko maahan vaakasuoraan poran kiinnitysakseli peruskoneeseen päin. Kiinnitä nelikulmainen sovite pyöritysyksikköön ja kiristä mutteri kuvassa esitettyyn momenttiin. Kohdista nosturin korvakkeet nelikulmaiseen sovitteeseen, työnnä tappi paikalleen ja lukitse rengassokalla. Tarkista asennuksen jälkeen, että porausyksikkö keinuu vapaasti.
11 MAAPORAN KIINNITYSOSIEN ASENTAMINEN 10 LIUKUOHJATUN KUORMAAJAN KIINNITYSOSAN ASENTAMINEN Ohjaa liukuohjatun kuormaajan työlaitteen pikakiinnitystaso maaporan kiinnityskehyksen taakse, kohota kehystä ja sulje kehyksen lukitusvivut. Laske kiinnityskehys maahan pystysuoraan asenton. Asenna porausyksikkö kannakkeelle, laita kiinnitystappi paikallen ja kiristä annettuun momenttiin (kuva 14). Kiinnityksen jälkeen varmista, että porausyksikkö keinuu vapaasti.
12 HYDRAULIIKKALETKUJEN LIITTÄMINEN 11 Auger Torque Europe Ltd:n valmistamat porayksiköt on tarkoitettu käytettäväksi yhdessä Auger Torque Ltd:n kiinnitysosien, porien, porajatkojen ja kulutusosien kanssa. Kun näitä laiteita käytetään ja huolletaan asianmukaisesti on maaporan käyttö tehokasta ja turvallista. Auger Torque Ltd:n porayksiköt tarvitsevat toimiakseen peruskoneesta hydrauliikan paine- ja paluuliitännän. Kaikki käytetyt hydraulimoottorit ja planeettavaihteistot on toteutettu pyörimään myötä- ja vastapäivään. Jotta tämä olisi mahdollista, tulee peruskoneessa olla kaksitoiminen hydrauliikkaventtiili, jolla öljyn virtaussuunta voidaan valita. Maaporan toimitussisältöön saattaa kuulua myös hydrauliikkaletkut, mutta ne toimitetaan ilman pikakiinnitysliittimiä. Hanki ja asenna peruskoneeseen sopivat liittimet letkuihin. Porayksikön pyörimissuunta poratessa on myötäpäivään. Porayksikön toiminnan ja kestävyyden kannalta on erittäin tärkeää, että peruskoneen hydrauliikan virtausmäärä ja paine sopivat käytetylle porayksikölle. Tarkista suurimmat sallitut arvot tuotekilvestä. Valmistaja tai maahantuoja eivät vastaa vaurioista, jotka johtuvat annettujen raja-arvojen ylittämisestä.
13 PORAN KIINNITTÄMINEN PORAYKSIKKÖÖN 12 TURVALLISUUS ENSIN Maaporan asentaminen ja irrottaminen on tehtävä 2:n asentajan yhteistyönä. Tarkista aina ennen asennustyötä, että: - peruskone on pysäytetty tasaiseen maastoon, -pysäköintijarru on päällä ja moottori on sammutettuna. Varmista ennen asenusta, että liitettävä pora on sopiva ja tarkoitettu käytettäväksi tämän porayksikön kanssa. KIINNITYS: Puhdista osien kiinnityspinnat ennen asennusta. Painavia poria käsiteltäessä käytä tarkoitukseen sopivaa nostolaitetta. Aseta pora pystysuoraan, kohdista asennusreiät samaan suuntaan. Pienet ja kevyet porat on mahdollista nostaa käsin paikalleen, toisen asentajan laittaessa kiinnitystapin ja rengassokan paikalleen. Suuret porat pitää tukea pystyasentoon ja laskea porausyksikkö poranterän sisään. Asenna kiinnitystappi ja lukitse se.
14 VAROTOIMENPITEET ENNEN PORAUSTA 13 Ota huomioon maaperän kantavuus ja kaltevuus. Käytä maaporaa vain kohteissa, joihin peruskone soveltuu. Käytä maaperän ominaisuuksiin sopivaa porakärkeä ja porahampaita. Varmista työkohteeseen liittyvät riskit ennen porauksen aloittamista. Älä salli ulkopuolisten henkilöiden tai eläimien oleskelua työskentelyalueella. Varo maanalaisia putkistoja ja kaapeleita. Hanki tarvittaessa selvitys työkohteen kaapeleiden ja putkistojen sijainnista.
15 PORAAMINEN MAAPORALLA 14 Aseta maapora porattavaan kohtaan pystysuoraan porausasentoon. Varmista, että poran pyörimissuunta on myötäpäivään. Paina pyörivää poraa hitaasti alaspäin. Tarvittava voima riippuu maaperän kovuudesta, ylläpidä poran pyörimisnopeus. Käytä kohtuullista voimaa, jos poran pyöriminen pysähtyy jatkuvasti, se voi johtaa hydrauliöljyn ylikuumenemiseen. Liikuta nostovarsia tai peruskonetta, jotta poraaminen tapahtuu pystysuoraan. Vältät laitevauriot ja poraaminen on tehokasta ja reiät asianmukaisia, kun huolehdit porauksen pystysuoruudesta. Nosta porauksen jatkuessa poraa maasta, jolloin saat irtonaisen maaaineksen tehokkaasti pois reiästä. Välinostot ylläpitävät tehokasta porausta ja estävät poran juuttumisen porareikään. Lopetettuasi poraamisen laske maapora maahan vakaaseen asentoon. Älä jätä maaporaa riippumaan vapaasti peruskoneesta.
16 LIIKKUMINEN MAAPORAN KANSSA 15 Kannakkeettomalla kiinnitysosalla peruskoneeseen liitetty maapora pääsee siirtojen aikana keinumaan vapaasti ja voi aiheuttaa vaaratilanteita. SIIRROT YLEISILLÄ TEILLÄ Aina ennen siirtoajoa yleisillä teillä irrota pora ja porayksikkö peruskoneesta. Kiinnitä maapora tukevasti kuljetusalustalle ennen siirtoa, huolehdi etteivät hydrauliikkaletkut vaurioidu. SIIRROT TYÖKOHTEESSA Tee siirrot hitaasti välttäen poran keinumisliikettä. Jos maaporan kiinnitysosa on kannakkeellinen, tue maapora kannakkeeseen siirtojen ajaksi (kuva 21).
17 MAAPORAN HUOLTO JA VOITELU 16 TÄRKEÄ HUOMAUTUS KÄYTETTÄESSÄ MAAPORA -MALLEJA: Earth Drill 20000, 30000, 30000MAX ja 50000MAX Porayksikön öljyntarkistus on tehtävä päivittäin ennen maaporan käyttöönottoa. 1. Tarkista öljyn riittävyys tarkistustulpasta porayksikön ollessa pystyasennossa. 2. Öljyä on riittävästi, kun öljyn taso yltää tarkistustulpan yläosaan (kuva). 3. Mikäli öljytila on vajaa, lisää öljyä tarvittava määrä. Porayksikön käyttämän öljyn laatu on merkitty porayksikköön.
18 MAAPORAN HUOLTO JA VOITELU 17 Auger Torque Europe Ltd:n valmistaman porayksikön planeettavaihteistossa on öljytäyttö huolehtimassa hammaspyörien ja laakereiden voitelusta. Auger Torque Europe Ltd:n porayksiköt vaativat vähän huoltoa. Mahdolliset öljyvuodot tulee kuitenkin estää ja huolto-ohjeiden noudattaminen varmistaa porayksikön pitkän käyttöiän ja ongelmattoman käytön. Poran kärki ja -hampaat tulee vaihtaa kulumisen myötä, katso valmistajan käyttöoppaan kuvat. Viikottain: Voitele rasvalla kiinnitysosien tapit ja korvakkeet. Ensimmäisen 500:n käyttötunnin tai 6 kk:n jälkeen: Porayksikön takuun ja pitkän käyttöiän edellytyksenä on vaihteiston öljynvaihto, joka tulee tehdä saavutettaessa 500 käyttötunnin- tai 6 kk:n aika käyttöönotosta (kumpi ensin). Tämän ensimmäisen öljynvaihdon voi myös teettää maahantuojalla ilman työveloitusta. Tärkeää: Tuotetakuun edellytys on, että tämä öljynvaihto on tehty todistettavasti. Kirjaa tehty öljynvaihto esim. tähän alapuolelle ja varmista se allekirjoituksin. Vuosittain tai 2000:n käyttötunnin välein: Porayksikön vaihteiston öljynvaihto. Porayksikköön sopiva öljy on merkitty laitteen mukana toimitettuun varaosa- ja tarvikeluetteloon. MERKINTÄ ENSIMMÄISESTÄ ÖLJYNVAIHDOSTA Päiväys:... Allekirjoitus:... Maahantuojan leima
19 AUGER TORQUE LTD:N TUOTETAKUU 18 Kaikkilla Auger Torque Europe Ltd:n valmistamilla uusilla tuotteilla on takuu, joka koskee huollettujen, normaalissa käytössä olevien laitteiden vaurioita, jotka syntyvät laitteille tarkoitetussa käytössä. Auger Torque Europe Ltd sitoutuu vaihtamaan tai korjaamaan osat, jotka valmistusmateriaali- tai valmistusvikojen johdosta vaativat korjausta 18 kuukauden kuluessa laitteen toimittamisesta käyttäjälle. Takuu ei korvaa: 1. Normaalia kulumista. 2. Vaurioita, jotka johtuvat väärästä asennuksesta. 3. Laitteen vaurioista, jotka johtuvat ylikuormituksesta. 4. Hydrauliikkaletkuja, poran kierrettä, poran kärkeä tai poran hampaita. 5. Kuljetuskustannuksia. 6. Henkilövahinkoja, seurannaisvahinkoja tai muita menetyksiä. Takuukorvaus suoritetaan vain, jos laitetta on käytetty annettuja ohjeita noudattaen. Takuukorvausvaatimus tulee toimittaa Auger Torque Europe Ltd:lle 14 vuorokauden kuluessa vaurion synnystä. Myöhemmin ilmoitettuja vaatimuksia ei huomioida. Auger Torque Europe Ltd ei ota maksuvastuuta valtuuttamattomien korjaamojen tekemistä korjauksista, ellei siitä ole kirjallisesti sovittu. Kaikki Auger Torque Europe Ltd:lle korjaukseen tai takuukäsittelyyn lähetettävät tuotteet tulee toimittaa kaikki rahdit maksettuna, ellei toisin ole kirjallisesti sovittu.
20 MAAHANTUOJA SIXTEK Savelantie SYSMÄ p